cyanic-selkie/wikianc huggingface dataset:
Littorio (θωρηκτό)
Αποστολές συνοδείας νηοπομπών
Στις 3 Ιανουαρίου 1942 συμμετείχε ξανά στη δύναμη συνοδείας της νηοπομπής Μ43 και επέστρεψε στη βάση του στις 6 Ιανουαρίου. Στις 22 Μαρτίου ήταν ναυαρχίδα του ιταλικού στόλου κατά τη δεύτερη μάχη της Σύρτης, απόπειρας αναχαίτισης βρετανικής νηοπομπής με προορισμό τη Μάλτα. Όταν νύχτωσε, βρετανικά αντιτορπιλικά επιχείρησαν να του επιτεθούν από μικρή απόσταση όμως το ισχυρό του πυρ τα ανάγκασε να υποχωρήσουν. Μια βολή αντιτορπιλικού προκάλεσε μικρές ζημιές. Κατά την εμπλοκή το Littorio προκάλεσε σημαντικές ζημιές στα αντιτορπιλικά HMS Havock και HMS Kingston, έπληξε επίσης το καταδρομικό HMS Euryalus. Το HMS Kingston επέστρεψε στη Μάλτα για επισκευές, όμως καταστράφηκε ολοσχερώς από αεροπορική επιδρομή. Παρόλο που ο ιταλικός στόλος δεν είχε άμεση επαφή με τα πλοία της νηοπομπής, χάρη στη δράση του τα πλοία της διασπάστηκαν και πολλά βυθίστηκαν την επομένη από αεροπορικές επιθέσεις.
Τρεις μήνες αργότερα, στις 14 Ιουνίου, το Littorio, το Vittorio Veneto, τέσσερα καταδρομικά και δώδεκα αντιτορπιλικά συμμετείχαν σε μια ακόμα αποστολή αναχαίτισης βρετανικής νηοπομπής από την Αλεξάνδρεια με προορισμό τη Μάλτα (Επιχείρηση Vigorous). Οι Βρετανοί γρήγορα εντόπισαν την ιταλική δύναμη και εξαπέλυσαν νυχτερινές αεροπορικές επιθέσεις, χωρίς να πληγεί κάποιο πλοίο. Την επομένη χτυπήθηκε ο πρώτος πύργος πυροβόλων από βόμβα ενός βαρέος βομβαρδιστικού B-24 Liberator, χωρίς να υποστεί αξιόλογες ζημιές. Στις 14:00 ο ιταλικός στόλος άλλαξε πορεία με σκοπό να επιστρέψει στη βάση του. Εκείνη τη νύχτα το Littorio επλήγη από τορπίλη ενός βομβαρδιστικού Wellington με αποτέλεσμα να σημειωθεί εισροή υδάτων. Το πλήρωμα εισήγαγε ποσότητες νερού προκειμένου να ισορροπήσει το σκάφος και να αποφευχθεί ο κίνδυνος ανατροπής. Κατάφερε να επιστρέψει στο λιμάνι για επισκευές, ενώ παράλληλα η απειλή του Vittorio Veneto ανάγκασε τους Βρετανούς να ματαιώσουν τη νηοπομπή. Οι επισκευές ολοκληρώθηκαν στις 17 Αυγούστου και το πλοίο παρέμεινε στον Τάραντα μέχρι τις 12 Δεκεμβρίου, οπότε ο στόλος απέπλευσε για τον ναύσταθμο της Λα Σπέτσια.
Το τέλος του πλοίου
Το Littorio παρέμενε ανενεργό το πρώτο εξάμηνο του 1943 εξ αιτίας της χρόνιας έλλειψης καυσίμων που αντιμετώπιζε το Ιταλικό Ναυτικό. Υπήρχε αρκετή ποσότητα καυσίμων για το Littorio, το Vittorio Veneto και το νεότευκτο αδελφό πλοίο Roma μόνο για την περίπτωση συναγερμού. Τα σκάφη ελλιμενίζονταν στη Λα Σπέτσια. Στις 19 Ιουνίου 1943, κατά τη διάρκεια επιδρομής αμερικανικών βομβαρδιστικών, το πλοίο επλήγη από τρεις βόμβες. Μετονομάστηκε σε Italia μετά από την πτώση του φασιστικού καθεστώτος. Στις 3 Σεπτεμβρίου υπεγράφη η συνθηκολόγηση της Ιταλίας με τους Συμμάχους και έξι μέρες αργότερα το Italia και ο υπόλοιπος στόλος απέπλευσαν με κατεύθυνση τη Μάλτα για να παραδοθούν. Κατά τη διάρκεια του ταξιδιού τους δέχθηκαν επιθέσεις από γερμανικά βομβαρδιστικά Dornier Do 217 εξοπλισμένα με τηλεκατευθυνόμενες βόμβες Fritz X. Τα γερμανικά βομβαρδιστικά βύθισαν το Roma και προκάλεσαν σημαντικές ζημιές στο Italia.
Μετά τη Μάλτα, τα Italia και Vittorio Veneto μεταφέρθηκαν στην Αλεξάνδρεια και στις 14 Σεπτεμβρίου στη Μεγάλη Πικρή Λίμνη (στη Διώρυγα του Σουέζ). Παρέμεινε εκεί μέχρι το τέλος του πολέμου. Στις 5 Φεβρουαρίου 1947 δόθηκε η άδεια να επιστρέψει στην Ιταλία. Σύμφωνα με τη Συνθήκη Ειρήνης που υπέγραψε η Ιταλία στις 10 Φεβρουαρίου 1947, το Italia δόθηκε ως πολεμική αποζημίωση στις ΗΠΑ. Τελικά διαλύθηκε για σκραπ (παλιοσίδερα και άλλα ανακυκλώσιμα υλικά) στη Λα Σπέτσια.
Βιβλιογραφία
Κατηγορία:Θωρηκτά κλάσης Littorio
Πιερ Σελεστέν Ρουιγκεμά
Ο Πιερ Σελεστέν Ρουιγκεμά (Pierre-Célestin Rwigema, 1953-) είναι πολιτικός από τη Ρουάντα. Υπηρέτησε στην πρωθυπουργία της χώρας την περίοδο από το 1995 ως το 2000. Αργότερα κατηγορήθηκε για συμμετοχή στη Γενοκτονία της Ρουάντα και αθωώθηκε.
Καριέρα
Γεννήθηκε στις 27 Ιουλίου 1953. Από το 1994 ως το 1995 υπηρέτησε ως υπουργός Παιδείας. Στις 31 Αυγούστου 1995 διορίστηκε πρωθυπουργός και κατά την ορκωμοσία του υποσχέθηκε να επανενώσει τις εθνότητες της διαιρεμένης χώρας. Το 2001 κατηγορήθηκε για συμμετοχή στη γενοκτονία και εκδόθηκε ένταλμα σύλληψης εναντίον του. Οι κατηγορίες έγιναν μετά την παραίτησή του από την πρωθυπουργία, όταν έφυγε στις ΗΠΑ για να ζητήσει πολιτικό άσυλο. Αναφέρθηκε ότι οι κατηγορίες είχαν πολιτικά κίνητρα. Την περίοδο αυτή που κατηγορήθηκε, έκανε μάστερ στη διοίκηση επιχειρήσεων, στο Κρατικό Πανεπιστήμιο του Μπόουλινγκ Γκριν του Οχάιο. Τελικά αποδείχθηκε η αθωότητά του και του χορηγήθηκε πολιτικό άσυλο από αμερικανικό δικαστήριο για μετανάστες στο Ντιτρόιτ.
Τον Οκτώβριο του 2011 ο Μαρτίν Νγκογκά, γενικός εισαγγελέας της Ρουάντα, γνωστοποίησε στα ΜΜΕ ότι οι δικαστικές αρχές δεν βρήκαν καμία ένδειξη για να παραπέμψουν σε δίκη τον Ρουιγκεμά για συμμετοχή του στη γενοκτονία και κατά συνέπεια η υπόθεσή του τέθηκε στο αρχείο.
Έπειτα από εξορία 11 ετών, ο Ρουιγκεμά επέστρεψε στη Ρουάντα και δηλώνοντας ότι "επέστρεφε ελεύθερος", γνωστοποίησε τον πρωταρχικό του στόχο να βοηθήσει στην ανάπτυξη της χώρας.
Τον Μάιο του 2012 εξελέγη μαζί με άλλα 7 άτομα ως αντιπρόσωπος στην Νομοθετική Συνέλευση της Ανατολικής Αφρικής (EALA). Υποσχέθηκε να εφαρμοστεί η κοινή αγορά της Κοινότητας Ανατολικής Αφρικής και τα πρωτόκολλα για την τελωνειακή ένωση και να επιταχυνθούν οι συνομιλίες για την νομισματική ένωση και να γίνει πραγματικότητα μια πολιτική ομοσπονδία.
Παραπομπές
Ρουιγκεμα
Philomena
Το Philomena είναι βρετανική δραματική ταινία παραγωγής 2013, σε σκηνοθεσία Στίβεν Φρίαρς και σε σενάριο των Στιβ Κούγκαν και Τζεφ Πόουπ. Η ταινία είναι βασισμένη στο βιβλίο The Lost Child of Philomena Lee του Μάρτιν Σίξσμιθ και διηγείται την αληθινή ιστορία της Φιλομένα Λι, μιας ηλικιωμένης γυναίκας που ψάχνει να βρει το γιο της. Πρωταγωνιστούν οι Τζούντι Ντεντς και Στιβ Κούγκαν.
Η ταινία προβλήθηκε στο διαγωνιστικό τμήμα του 70ού Φεστιβάλ Κινηματογράφου Βενετίας όπου και έλαβε το βραβείο Καλύτερου Σεναρίου και τον Queer Λέοντα. Κυκλοφόρησε στους κινηματογράφους την 1η Νοεμβρίου 2013 στο Ηνωμένο Βασίλειο και στις 27 Νοεμβρίου 2013 στις Ηνωμένες Πολιτείες. Απέσπασε εξαιρετικά σχόλια από τους κριτικούς και έλαβε τέσσερις υποψηφιότητες για Όσκαρ, συμπεριλαμβανομένων των Καλύτερης Ταινίας και Α' Γυναικείου Ρόλου για την ερμηνεία της Ντεντς. Απέσπασε επίσης τέσσερις υποψηφιότητες για BAFTA κερδίζοντας ένα και τρεις για Χρυσή Σφαίρα.
Πλοκή
Η Φιλομένα Λι έμεινε έγκυος όταν ήταν έφηβη, το 1952 στην Ιρλανδία. Αναγκάστησε να πάει να ζήσει σε ένα μοναστήρι και γρήγορα οι καλόγριες της πήραν το παιδί και το έδωσαν για υιοθεσία στην Αμερική. Η Φιλομένα πέρασε τα επόμενα πενήντα χρόνια της ζωής της ψάχνοντας μάταια το γιο της. Μια μέρα θα συναντήσει τον Μάρτιν Σίξσμιθ, ένα δημοσιογράφο. Ο Μάρτιν συγκλονισμένος από την ιστορία της θα τη βοηθήσει να βρει το γιο της. Μαζί ταξιδεύουν στην Αμερική όπου θα ανακαλύψουν τη συγκλονιστική ιστορία του γιου της ενώ ταυτόχρονα μεταξύ τους αναπτύσσεται μία απροσδόκητη φιλία.
Box office
Στις Ηνωμένες Πολιτείες η ταινία Philomena έκανε άνοιγμα τριημέρου στην 8η θέση με 3,6 εκατομμύρια δολάρια και συνολικά συγκέντρωσε 37,7 εκατομμύρια δολάρια. Στο Ηνωμένο Βασίλειο έκανε άνοιγμα τριημέρου με 1,4 εκατομμύρια λίρες ενώ οι συνολικές εισπράξεις έφτασαν τα 11,7 εκατομμύρια λίρες. Στον υπόλοιπο κόσμο συγκέντρωσε 62,4 εκατομμύρια δολάρια και παγκοσμίες απέφερε 100,1 εκατομμύρια δολάρια.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 2013 Κατηγορία:Ταινίες παραγωγής The Weinstein Company Κατηγορία:Ταινίες παραγωγής BBC Films Κατηγορία:Βρετανικές δραματικές ταινίες Κατηγορία:Ταινίες βασισμένες σε βιβλία Κατηγορία:Αγγλόφωνες ταινίες Κατηγορία:Ταινίες παραγωγής Pathé Κατηγορία:Ταινίες με μουσική σύνθεση Αλεξάντρ Ντεσπλά Κατηγορία:Δραματικές ταινίες βασισμένες σε πραγματικά γεγονότα Κατηγορία:Γαλλικές ταινίες Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Γαλλικές δραματικές ταινίες Κατηγορία:Βρετανικές ταινίες συσχετιζόμενες με ΛΟΑΤ Κατηγορία:Γαλλικές ταινίες συσχετιζόμενες με ΛΟΑΤ Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Ταινίες σε σκηνοθεσία Στίβεν Φρίαρς
2146 Στέντωρ
Ο Στέντωρ (Stentor) είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,606. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του από τον Αχαιό πολεμιστή του Τρωικού Πολέμου Στέντορα.
Αξιοσημείωτη είναι και η μεγάλη κλίση της τροχιάς του ως προς την εκλειπτική, σχεδόν 34°.
Εξωτερικοί σύνδεσμοι
Στεντωρ
Ford Model AA
Το Ford Model AA ήταν ένα φορτηγό που κατασκευάστηκε και κυκλοφόρησε από την Αμερικάνικη εταιρεία Ford από το 1927 μέχρι το 1932. Το φορτηγό αυτό ήταν το πιο δημοφιλές στις ΗΠΑ, καθώς είχε υψηλότερη ποιότητα από μοντέλα ανταγωνιστικών εταιρειών. Το φορτηγό είχε ένα λίγο διαφορετικό σασί από το Ford Model A για να μπορεί να κουβαλήσει διάφορα βάρη σαν φορτηγό.
Το Model AA είχε στην βασική του έκδοση, την δυνατότητα να κουβαλήσουν 1,000-1,090 κιλά, ενώ μπορούσαν να παραχθούν και πιο βαριές εκδόσεις, με διαθέσιμο φορτίο να φτάνει μέχρι και 1,900 κιλά, το οποίο για την εποχή του ήταν αρκετά καλό.
Το Model AA ήταν διαθέσιμο σχεδόν παγκοσμίως, ενώ επίσης παραγόταν σε αρκετά εργοστάσιο που είχε η Ford στο εξωτερικό. Στη Σοβιετική Ένωση το φορτηγό παρήχθη και κυκλοφόρησε με την ονομασία GAZ-AA, ενώ στη Μεγάλη Βρετανία παρήχθη και κυκλοφόρησε ως το Fordson Model AA. Σε αυτές τις χώρες το φορτηγό επίσης ήταν αρκετά δημοφιλές, αλλά οι βιομηχανίες που το εισήγαγαν, έφτιαξαν μετά από λίγο καιρό δικά τους φορτηγά για να το αντικαταστήσουν.
Αναφορές
Κατηγορία:Αμερικανικά αυτοκίνητα Κατηγορία:Μοντέλα Ford Κατηγορία:Επαγγελματικά αυτοκίνητα
Αυτόνομη Αισθητήρια Ανταπόκριση Μεσημβρινών
Η Αυτόνομη Αισθητήρια Ανταπόκριση Μεσημβρινών (Αγγλικά:autonomous sensory meridian response, ASMR), αποτελεί παραισθησία, μυρμήγκιασμα στην καθομιλουμένη, που αρχίζει συνήθως από τα μαλλιά και επεκτείνεται προς τα κάτω στο πίσω μέρος του λαιμού και στην άνω σπονδυλική στήλη. Κάποιοι το παρομοιάζουν με τη συναισθησία.
Συχνότερα ενεργοποιείται από συγκεκριμένα ακουστικά ή οπτικά ερεθίσματα.
Παραπομπές
Κατηγορία:Πολιτισμός του διαδικτύουΚατηγορία:Αισθητικά συστήματαΚατηγορία:Αντίληψη
Σαλμιές
Το Σαλμιές (γαλλικά: Salmiech, οξιτανικά: Saumièg και Salmièg) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Σαλμιεσουά (γαλλικά: Salmiéchois).
Εξωτερικοί σύνδεσμοι
Κατηγορία:Κοινότητες του Αβερόν
Εθνικός ύμνος του Γκουάμ
Το Stand Ye Guamanians (στη γλώσσα Τσαμόρο: Fanohge Chamoru), γνωστό γενικά ως The Guam Hymn, είναι ο επίσημος εδαφικός ύμνος του Γκουάμ. Καθιερώθηκε το 1919. Οι στίχοι και η μουσική είναι του Δρα Ραμόν Μαναλισάι Σαμπλάν (Dr. Ramon Manalisay Sablan). Η έκδοση στη γλώσσα Τσαμόρο, που εμφανίστηκε αργότερα, ήταν έργο του Λαγκριμάς Ουνταλάν (Lagrimas Untalan). Καθώς το Γκουάμ αποτελεί αμερικανικό εξαρτώμενο έδαφος, επίσημος εθνικός ύνος είναι το "Star Spangled Banner", το οποίο ακούγεται σε επίσημες περιστάσεις. Ωστόσο, ο ύμνος του Γκουάμ παίζεται σε διεθνείς αθλητικές διοργανώσεις.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Γκουάμ
Σαλβανιάκ-Καζάρκ
Το Σαλβανιάκ-Καζάρκ (γαλλικά: Salvagnac-Cajarc, οξιτανικά: Sauvanhac de Cajarc και Salvanhac de Cajarc) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Σαλβανιακουά (γαλλικά: Salvagnacois).
Εξωτερικοί σύνδεσμοι
Κατηγορία:Κοινότητες του Αβερόν
Μικρή Οδησσός (ταινία)
Πλοκή
Όταν ένας άντρας παρατηρεί τον Τζόσουα να περπατά στο δρόμο, ο Τζόσουα τον ακολουθεί σε έναν τηλεφωνικό θάλαμο και τον πυροβολεί νεκρό για να μην εκτεθεί, εξοργίζοντας το αφεντικό της γειτονιάς Μπόρις Βόλκοφ. Ο Τζόσουα ξεκινάει να βγαίνει με την πρώην κοπέλα του Άλα Σούστερβιτς, η οποία ρωτά τον Ρούμπεν αν έχει δει πουθενά τον Τζόσουα και οι τρεις τους βλέπουν μια ταινία μαζί. Τελικά, ο Ρούμπεν παίρνει τον Τζόσουα στο σπίτι για να δει ξανά τους γονείς του, αλλά ο Αρκάντι τον καταγγέλλει ως δολοφόνο και τον διώχνει έξω.
Ο Τζόσουα χρησιμοποιεί πληροφορίες για την υπόθεση του πατέρα του για να δει την ετοιμοθάνατη μητέρα του, η οποία, αφού αναπολεί το παρελθόν, του ζητά να πάει στο πάρτι γενεθλίων της γιαγιάς του, κάτι που ο Τζόσουα συμφωνεί. Την ημέρα του πάρτι, ο Τζόσουα συναντιέται με τους φίλους του για να απαγάγει τον κοσμηματοπώλη. Τον πηγαίνουν στη χωματερή όπου ο Τζόσουα σκοτώνει τον άνδρα, πριν κάψει την σορό στο φούρνο. Σκουπίζουν το όπλο από τα αποτυπώματα και το ρίχνουν κοντά στον κλίβανο. Ο Ρούμπεν γίνεται μάρτυρας του φόνου και παίρνει το όπλο από τη σκηνή της δολοφονίας. Ο Αρκάντι ανακαλύπτει ότι ο Ρούμπεν παραλείπει το σχολείο εδώ και δύο μήνες και τον δέρνει. Βλέποντας το μελανιασμένο πρόσωπο του Ρούμπεν, ο Τζόσουα φέρνει τον Αρκάντι σε ένα χιονισμένο χωράφι και ετοιμάζεται να τον σκοτώσει, αλλά χάνει τα νεύρα του αφού ο Αρκάντι του λέει ότι δεν έχει πουθενά να πάει στην Μπράιτον Μπιτς. Στη συνέχεια, ο Αρκάντι παραδίδει τον γιο του στον Βόλκοφ και η Ιρίνα πεθαίνει.
Την επόμενη μέρα, όταν ο Ρούμπεν οδηγεί το ποδήλατό του, δύο από τους άνδρες του Βόλκοφ τον σπρώχνουν στο έδαφος και του λένε ότι ο Τζόσουα είναι νεκρός. Με τη μαφία να τον καταδιώκει, ο Τζόσουα μένει στην Άλα Σούστερβιτς.
Οι άνδρες του Βόλκοφ αναζητούν τον Τζόσουα και ψάχνουν τη γειτονιά της Σούστερβιτς. Ο Ρούμπεν ανακαλύπτει από τον Σάσα πού είναι ο Τζόσουα και πηγαίνει εκεί με το ποδήλατό του για να προειδοποιήσει τον αδελφό του. Ένας από τους άντρες του Βόλκοφ βρίσκει την Σούστερβιτς έξω να κρεμάει ρούχα και την πυροβολεί πριν δραπετεύσει. Ο Ρούμπεν βρίσκει την σορό της Σούστερβιτς και πυροβολεί τον δεύτερο επίδοξο δολοφόνο. Η Σάσα φτάνει επί τόπου και, βλέποντας κάποιον πίσω από τα σεντόνια που είχε κρεμάσει η Σούστερβιτς για να στεγνώσει, πυροβολεί αμέσως το άτομο μέσα από το σεντόνι, πιστεύοντας ότι είναι ένας από τους άντρες που αναζητούν τον Τζόσουα. Όταν κοιτάζει πίσω από το σεντόνι, συνειδητοποιεί ότι σκότωσε τον Ρούμπεν, ο οποίος είχε τρέξει εκεί πριν εμφανιστεί ο Τζόσουα. Στη συνέχεια, ο Τζόσουα παίρνει τη σορό του, τυλιγμένη στο σεντόνι, και την πηγαίνει στο φούρνο για αποτέφρωση.
Βραβεία & υποψηφιότητες
Η ταινία κέρδισε τον Αργυρό Λέοντα στο Φεστιβάλ Κινηματογράφου της Βενετίας και το διάσημο μεγάλο βραβείο της Ένωσης Βέλγων Κριτικών Κινηματογράφου. Κέρδισε επίσης θαυμασμό του Κλοντ Σαμπρόλ, σκηνοθέτη του Γαλλικού Νέου Κύματος.
Η ταινία προτάθηκε για πέντε βραβεία Independent Spirit.
Εξωτερικοί σύνδεσμοι
Κατηγορία:Ταινίες του 1994 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ανεξάρτητες ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Αμερικανικές ανεξάρτητες ταινίες Κατηγορία:Αμερικανικές αστυνομικές δραματικές ταινίες Κατηγορία:Σκηνοθετικό ντεμπούτο σε ταινίες
Συμμετοχή της Ενωμένης Ομάδας στους Ολυμπιακούς Αγώνες
thumb|200px|Η Ολυμπιακή σημαία υπό την οποία αγωνίστηκαν οι αθλητές της Ενοποιημένης Ομάδας Ενωμένη Ομάδα ή Κοινοπολιτεία ήταν το όνομα με το οποίο αγωνίστηκαν το 1992 στους Χειμερινούς Ολυμπιακούς Αγώνες στην Αλμπερβίλ της Γαλλίας και στους Θερινούς Ολυμπιακούς Αγώνες στη Βαρκελώνη, οι αθλητές από τις πρώην σοβιετικές δημοκρατίες εκτός των Βαλτικών χωρών.
Λεπτομέρειες
Οι αθλητές της Ενοποιημένης Ομάδας αγωνίστηκαν υπό την ολυμπιακή σημαία και με τον ολυμπιακό ύμνο στα ομαδικά ολυμπιακά αθλήματα και αγωνίσματα. Στη θερινή ολυμπιάδα στα ατομικά αθλήματα και αγωνίσματα εκπροσωπούσαν τη χώρα τους και για τους νικητές παιζόταν ο εθνικός ύμνος της χώρας τους.
Μερικές φορές η Ενοποιημένη Ομάδα αναφέρεται άτυπα ως Κοινοπολιτεία, όρος που προέρχεται από την Κοινοπολιτεία Ανεξάρτητων Κρατών, που ήταν η προσωρινή ένωση που αντικατέστησε την ΕΣΣΔ. Όμως, το 1992 η Γεωργία δεν ανήκε ακόμα στην Κοινοπολιτεία.
Τόφας ΣΚ
Η Τόφας (τουρκικά: Tofaş Spor Kulübü, Αθλητική Ένωση Τόφας) είναι τουρκική επαγγελματική ομάδα καλαθοσφαίρισης. Εδρεύει στα Προύσα της Τουρκίας. Το στάδιό της είναι το Τόφας Νιλούφερ Σπορ Σαλονού, με χωρητικότητα 7.500 ατόμων. Ο χορηγός της ομάδας είναι η τουρκική αυτοκινητοβιομηχανία, TOFAS.
Εξωτερικοί σύνδεσμοι
Κατηγορία:Τουρκικοί σύλλογοι καλαθοσφαίρισης Κατηγορία:Προύσα Κατηγορία:Ιδρύσεις ομάδων καλαθοσφαίρισης το 1974
Ηλίας Κουσκουβέλης
Ο Ηλίας Κουσκουβέλης (Νέα Φώκαια Χαλκιδικής, 1961 - Θεσσαλονίκη, 3 Απριλίου 2022) ήταν Έλληνας καθηγητής Διεθνών Σχέσεων στο Τμήμα Διεθνών και Ευρωπαϊκών Σπουδών του Πανεπιστημίου Μακεδονίας.
Το ερευνητικό και συγγραφικό του έργο επικεντρώθηκε στη Θεωρία Διεθνών Σχέσεων, τη Διαχείριση Κρίσεων και τις Διαπραγματεύσεις, την Ευρωπαϊκή Ολοκλήρωση την Στρατηγική, τον τομέα της Πυρηνικής Στρατηγικής και της Θεωρίας της Αποτροπής. Ασχολήθηκε με ζητήματα τόσο της Ελληνικής, όσο και της Κυπριακής Εξωτερικής πολιτικής και συνέγραψε και επιμελήθηκε βιβλία στα ελληνικά και τα αγγλικά, ενώ δημοσίευσε σε έγκριτα ελληνικά και διεθνή επιστημονικά περιοδικά για θέματα που άπτονται των ερευνητικών του ενδιαφερόντων.
Διετέλεσε Αντιπρύτανης Ακαδημαϊκών Υποθέσεων (2004-2006) και Πρύτανης του Πανεπιστημίου Μακεδονίας (2006-2010) και Κοσμήτορας της Σχολής Κοινωνικών, Ανθρωπιστικών Επιστημών και Τεχνών στο ίδιο Πανεπιστήμιο. Επίσης διηύθυνε το Εργαστήριο για τη Μελέτη και την Έρευνα των Διεθνών Σχέσεων και της Ευρωπαϊκής Ολοκλήρωσης στο Πανεπιστήμιο Μακεδονίας.
Εργάστηκε ως ερευνητής στο Πανεπιστήμιο Washington, Seattle, ΗΠΑ, για το Κέντρο Διεθνούς Δικαίου της Θάλασσας και Αέρα στο Πανεπιστήμιο της Nantes, Γαλλία, για το Νομικό Τμήμα Διαστημικών Υποθέσεων και το Τμήμα Πολιτικών Υποθέσεων Συμβουλίου Ασφαλείας στον ΟΗΕ, στο Υπουργείο Προεδρίας από το 1992-1994 και ως εμπειρογνώμων με τη 12η Διεύθυνση Ευρωπαϊκών Κοινοτήτων στην Ελλάδα το 1992.
Εκτός της ακαδημαϊκής του δραστηριότητας συμμετείχε ως εκπρόσωπος της Ελλάδας στην Επιτροπή Διεθνών Σχέσεων του Ευρωπαϊκού Οργανισμού Διαστήματος, διετέλεσε μέλος του Επιστημονικού Συμβουλίου της Διπλωματικής Ακαδημίας του Υπουργείου Εξωτερικών, εξωκοινοβουλευτικό μέλος του Εθνικού Συμβουλίου Εξωτερικής Πολιτικής, και μέλος του Επιστημονικού Συμβουλίου του Ινστιτούτου Αμυντικών Αναλύσεων.
Το 2011 τιμήθηκε για την προσφορά του από τη Γαλλική Δημοκρατία με το παράσημο του Ακαδημαϊκού Φοίνικα.
Απεβίωσε στις 3 Απριλίου 2022 σε ηλικία 61 ετών
Παραπομπές
Κατηγορία:Έλληνες πανεπιστημιακοί Κατηγορία:Έλληνες διεθνολόγοι
Βωμός Διός Αγοραίου
μικρογραφία|Ο Βωμός Διός Αγοραίου, το 2008 Ο Βωμός Διός Αγοραίου (σημαίνει ο Δίας της Αγοράς) είναι βωμός του 4ου αιώνα π.Χ. στο βορειοδυτικό τμήμα της Αρχαίας Αγοράς της Αθήνας, ο οποίος είναι κατασκευασμένος από λευκό μάρμαρο, βάθους 9 μέτρων και εύρους 5,5 μέτρων. Ήταν ένα από τα πρώτα μνημεία που ανακαλύφθηκαν στην Αγορά κατά τις ανασκαφές του 1931 από την Αμερικανική Αρχαιολογική Σχολή της Αθήνας. Αποδεικτικά στοιχεία από σημάδια μαστόρων της περιόδου του Αυγούστου δείχνουν πως ο βωμός μεταφέρθηκε από την αρχική του θέση, αργότερα, και τοποθετήθηκε στη Πνύκα, έξω από την αρχαία αγορά.
Ένας αρχαίος μελετητής σημείωσε πως, «δεν μπορεί να είναι τυχαίο το γεγονός πως ο Δίας, του οποίου η ειδική αποστολή ήταν να διέπει τις πολιτικές συνελεύσεις των Αθηναίων, θα πρέπει να μεταφερθεί στη Πνύκα, ακριβώς τη στιγμή όπου ο Αύγουστος περιόρισε δραστικά την ισχύ των συνελεύσεων αυτών.»
Χαρακτηριστικά
Τα θεμέλια του βωμού ήταν χτισμένα από συμπαγείς κροκάλες. Το υλικό των εξωτερικών δόμων του βωμού ήταν πειραϊκός πωρόλιθος, ενώ οι τέσσερις βαθμίδες της βάσης του βωμού ήταν από μάρμαρο Πεντέλης. Υπάρχουν ακόμη τμήματα του που διασώζονται. Το υλικό κατασκευής του, ήταν αρκετά βαρύ, και κάτι τέτοιο απέτρεψε πολλούς επισκέπτες από τη λεηλασία του. Ανατολικά του χώρου θεμελίωσης του βωμού, βρέθηκε ένας ορθοστάτης. Στη μία άκρη του σχηματίζεται γωνία, ενώ η άλλη είναι σπασμένη. Το σωζόμενο ύψος του ορθοστάτη είναι 2,90 μ..Η γλυπτική του διακόσμηση ήταν περίτεχνη, καθώς διέθετε πλοχμό στη βάση του, λέσβιο κυμάτιο και αστράγαλο. Θραύσματα αντίστοιχου ορθοστάτη βρέθηκαν σε ένα πηγάδι στο σημείο όπου βρισκόταν το πρόπυλο του Μητρώου.
Εξωτερικοί σύνδεσμοι
Κατηγορία:Αρχαία Αγορά της Αθήνας
Πωλ Κωσύ
thumb|200px|To [[Αρ Νουβώ σπίτι-μουσείο του Πωλ Κωσύ, Βρυξέλλες]]
Ο Πωλ Κωσύ (γαλλ. Paul Cauchie, 1875 - 1952) ήταν πολυτάλαντος Βέλγος καλλιτέχνης - αρχιτέκτονας, ζωγράφος, διακοσμητής επίπλων και σπεσιαλίστας στην τεχνική του σγκράφιτι (sgraffiti).
Γεννήθηκε στην πόλη Ατ (Ath) του Βελγίου στις 7 Ιανουαρίου 1875. Μετά δυο χρόνων σπουδές αρχιτεκτονικής (1891 - 1893) στην Ακαδημία Καλών Τεχνών της Αμβέρσας, συνέχισε σπουδές στην Ακαδημία Καλών Τεχνών των Βρυξελλών (1893 - 1898), όπου παρακολούθησε μαθήματα στο τμήμα διακοσμητικής ζωγραφικής (Arts Decoratifs), απ' όπου πήρε και το δίπλωμά του το 1898.
Η καλλιτεχνική του πορεία έχει σημαντικά επηρεαστεί από το διάσημο Σκώτο αρχιτέκτονα και σχεδιαστή Τσαρλς Μάκιντος (Charles Mackintosh) και τη Σχολή της Γλασκώβης, όπως επίσης κι από τη βιενέζικη Σετσεσιόν (Secession). Εξαίρετο δείγμα καλλιτεχνίας αποτελεί η φιλοτέχνηση τo 1902 της φρίζας - μήκους 300 μέτρων - στην εξωτερική πρόσοψη του Μουσείου Καλών Τεχνών της Γάνδης (Gand), σε συνεργασία με το Βέλγο ζωγράφο Ζαν Ντελβέν (Jean Delvin).
To 1905 ο Πωλ Κωσύ ανοικοδομεί το σπίτι - εργαστήρι του στην Οδό των Φράγκων αριθ. 5 στην περιοχή Έτερμπεεκ των Βρυξελλών (5, Rue des Francs, Etterbeek), που η πρόσοψή του είναι εξολοκλήρου διακοσμημένη με αλληγορικές μορφές σε σγκράφιτι, από τα πιο χαρακτηριστικά δείγματα τέχνης Αρ Νουβώ στο Βέλγιο. 'Όλο το εσωτερικό του είναι κι αυτό διακοσμημένο με την τεχνική του σγκράφιτι από τον ίδιο τον καλλιτέχνη.
Ο Πωλ Κωσύ πέθανε στις Βρυξέλλες (Έττερμπεεκ) την 1η Σεπτεμβρίου 1952 σε ηλικία 77 ετών.
Πηγές
Κατηγορία:Βέλγοι αρχιτέκτονες Κατηγορία:Βέλγοι ζωγράφοι Κατηγορία:Διακοσμητές εσωτερικών χώρων
Βακτήριο Xylella
Πρώτη εμφάνιση
Τον Οκτώβριο 2013, ορισμένα ελαιόδεντρα στην περιοχή της Απουλίας, στη νότια Ιταλία, μολύνθηκαν από το βακτήριο.
Χαρακτηριστικά
Είναι ένα αερόβιο, αρνητικό κατά Gram βακτήριο του γένους Xylella. Είναι ένα παθογόνο των φυτών και μεταδίδεται αποκλειστικά από έντομα που διασπείρονται διαμέσου των χυμών των ξυλωδών κυττάρων.
Ανατομία & κύκλος παθογόνου
Το παθογόνο Xylella fastidiosa έχει σχήμα ράβδου, και τουλάχιστον ένα υποείδος έχει δύο τύπους. Ο μακρύτερος τύπος IV pili χρησιμοποιείται για την κίνηση, ενώ το μικρότερο είδος -τύπου I- βοηθά στη δημιουργία βιοφίλμ μέσα στους ξενιστές του. Όπως αποδεικνύεται, το βακτήριο έχει μια χαρακτηριστική κίνηση συστροφής που επιτρέπει σε ομάδες βακτηρίων να ταξιδεύουν ανοδικά στο ξύλωμα, μέσα στα αγγεία. Είναι φορέας εντόμων, που μεταδίδεται από έντομο σε έντομο, αλλά μολυσμένο φυτικό υλικό για εξάπλωση (π.χ. εμβολιασμός) μπορεί να παράγει ώριμα φυτά που έχουν επίσης τη νόσο X. fastidiosa. Σε άγρια μορφή στη φύση, οι μολύνσεις τείνουν να επισυμβαίνουν κατά τις θερμότερες εποχές, όταν οι πληθυσμοί εντόμων εντείνονται. Το βακτήριο δεν μεταδίδεται από σπόρους και είναι δύσκολο να καλλιεργηθεί, όπως δηλώνει χαρακτηριστικά το δεύτερο συνθετικό της ονομασίας του, fastidiosa. 350px|μικρογραφία|Ελαιώνας μολυσμένος με Xylella fastidiosa στην Απουλία της Ιταλίας (2019).
Ασθένειες φυτών
Πολλές ασθένειες φυτών οφείλονται σε συμπτωματικές λοιμώξεις του βακτηρίου X. fastidiosa, όπως λ.χ. βακτηριακή καύση φύλλων, καύση φύλλων πικροδάφνης, καύση φύλλων καφέ, νάνος αλφάλφα, ψευδής νόσος ροδάκινου και η οικονομικά σημαντική νόσος του Pierce (σταφυλιών), καθώς και η χλώρωση των εσπεριδοειδών.
Πολλά φυτά είναι ασυμπτωματικοί φορείς των βακτηρίων, τα οποία μπορούν να συμβάλουν στην εξάπλωσή του. Η παθογένεια του βακτηρίου εμφανίζεται μόνο όταν αποικίζεται ένα μεγάλο ποσοστό των αγγείων στο φυτό. Συχνά, οι ίδιες οι αποικίες των βακτηρίων δεν είναι αρκετά μεγάλες για να μπλοκάρουν εντελώς τα αγγεία και ο μηχανισμός της παθογένεσης είναι σε μεγάλο βαθμό άγνωστος.
Ένα υποείδος του βακτηρίου X. fastidiosa, το οποίο είναι υπεύθυνο για την διαφοροποιημένη χλωρίωση εσπεριδοειδών ήταν το πρώτο μη ιικό παθογόνο φυτού που είχε το γονιδίωμα του σε αλληλουχία, εν μέρει λόγω της δυνατότητάς του να καταστρέψει τις προσβεβλημένες καλλιέργειες.
Εκτεταμένη εξάπλωση
Μέχρι το 2015, η ασθένεια είχε μολύνει έως και ένα εκατομμύριο ελαιόδεντρα στην Απουλία και το βακτήριο Xylella fastidiosa είχε φτάσει στην Κορσική, Τον Οκτώβριο 2015, εξαπλώθηκε και στην ηπειρωτική Γαλλία, κοντά στη Νίκαια, στην Προβηγκία-Άλπεις-Κυανή Ακτή, επηρεάζοντας ακόμη και το μύρτιλο Polygala myrtifolia. Το υποείδος X. fastidiosa subsp. multiplex θεωρείται ότι είναι μια γενετική παραλλαγή αυτού του βακτηρίου που εντοπίστηκε στην Ιταλία. Τον Αύγουστο 2016 στην Κορσική, 279 εστίες της λοίμωξης είχαν εντοπιστεί κυρίως στα νότια και δυτικά του νησιού. Τον Αύγουστο του 2016, το βακτήριο ανιχνεύθηκε στη Γερμανία σε ένα φυτό πικροδάφνης (Oleander). Τον Ιανουάριο 2017 εντοπίστηκε στη Μαγιόρκα και την Ίμπιζα. Τον Ιούνιο του 2017, εντοπίστηκε στην Ιβηρική χερσόνησο, συγκεκριμένα στο Αλικάντε. Το 2018, το βακτήριο εντοπίστηκε στην Ισπανία και στην Πορτογαλία, και στο Ισραήλ το 2019.
Μητροπολίτης Γέρων Πριγκηποννήσων Δημήτριος
Ο Μητροπολίτης Γέρων Πριγκηποννήσων Δημήτριος (Κωνσταντινούπολη, 26 Οκτωβρίου 1952) είναι Έλληνας θεολόγος, επίσκοπος και Μητροπολίτης της Ιεραρχίας του Θρόνου του Οικουμενικού Πατριαρχείου Κωνσταντινουπόλεως.
Είναι Γέρων Μητροπολίτης της Ιεράς Μητροπόλεως Πριγκηποννήσων και Έξαρχος Προποντίδος, από τον Απρίλιο του 2018.
Από το 1990 έως το 2018, ήταν Μητροπολίτης της Ιεράς Μητροπόλεως Σεβαστείας.
Βιογραφικά στοιχεία
Ο Δημήτριος (κατά κόσμον Κομματάς), γεννήθηκε από τον Κωνσταντίνο Κομματά και την Ζωή Πέτα, στις 26 Οκτωβρίου 1952, στα Ταταύλα της Κωνσταντινούπολης, όπου και μεγάλωσε.
Σπούδασε Θεολογία και Εκκλησιολογία, στην Μεγάλη του Γένους Σχολή, στην Ιερά Θεολογική Σχολή της Χάλκης (1968–1971), στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης (1971–1975) και το Θεολογικό Κολλέγιο Oak Hill του Λονδίνου (1980–1981).
Χειροτονήθηκε Διάκονος στις 14 Ιουλίου 1974 από τον Μητροπολίτη Χαλκηδόνος Μελίτωνα, υπηρετώντας από το επόμενο κιόλας έτος και για 30 συναπτά έτη, σε διάφορες επιτελικές θέσεις της Πατριαρχικής Αυλής του Οικουμενικού Πατριαρχείου. Χειροθετήθηκε ακολούθως Μέγας Αρχιδιάκονος του Οικουμενικού Πατριαρχείου.
Αρχιερατεία
Εξελέγη στις 2 Οκτωβρίου 1990, μετά από πρόταση του Οικουμενικού Πατριάρχη Δημητρίου, Μητροπολίτης Σεβαστείας, Υπέρτιμος και Έξαρχος Παφλαγονίας, και χειροτονήθηκε στον Πατριαρχικό Ναό του Αγίου Γεωργίου από τον Πατριάρχη Δημήτριο, στις 4 Νοεμβρίου 1990.
Ως Μητροπολίτης Σεβαστείας, διετέλεσε ως Διευθυντής του Ιδιαίτερου Γραφείου του Οικουμενικού Πατριάρχου Βαρθολομαίου (1991–2008), αναλαμβάνοντας θέματα της Ιεράς Αρχιεπισκοπής Αμερικής, συμβάλλοντας στην μεταβατική περίοδο κατόπιν της παραίτησης του Αρχιεπισκόπου Ιακώβου έως της σύνταξης του νέου Συντάγματος της Αρχιεπισκοπής Αμερικής. Κατά την περίοδο της κρίσης μεταξύ της Εκκλησίας της Ελλάδος και του Οικουμενικού Πατριαρχείου, σχετικά με τις Μητροπόλεις των λεγόμενων «Νέων Χωρών», συνέταξε συγκριτική μελέτη με τίτλο: «Ἡ Πατριαρχική καί Συνοδική Πρᾶξις τοῦ 1928 παρακωλυομένη τοῖς ὅροις». Συμμετείχε στην Πατριαρχική Εξαρχία του Οικουμενικού Πατριαρχείου, αρμόδια για το Άγιο Όρος, συμβάλλοντας να σχηματιστεί κανονική Μοναστική Αδελφότητα της Μονής Εσφιγμένου. Από το 2000 συμμετέχει περιοδικά στην Αγία και Ιερά Σύνοδο του Οικουμενικού Πατριαρχείου και σε διάφορες Συνοδικές Επιτροπές. Παράλληλα έχει συμμετάσχει στις Διορθοδόξους Συνόδους, την Πανορθόδοξο Σύνοδο της Κωνσταντινουπόλεως (2005) για το Πατριαρχείο Ιεροσολύμων και την Διευρυμένη Σύνοδο της Γενεύης (2006) για την Εκκλησία της Κύπρου.
Η Ιερά και Αγία Σύνοδος του Οικουμενικού Πατριαρχείου, στις 19 Απριλίου 2018, τον εξέλεξε παμψηφεί Μητροπολίτη Πριγκηποννήσων. Μάλιστα, ο Οικουμενικός Πατριάρχης Βαρθολομαίος εισηγήθηκε ένθερμα την απονομή στον νέο Μητροπολίτη Πριγκηποννήσων Δημήτριο του τιμητικού τίτλου του Γέροντος του Οικουμενικού Θρόνου. Ενθρονίσηκε στον Μητροπολιτικό Ιερό Ναό Αγίου Δημητρίου στην Πρίγκηπο, στις 28 Απριλίου, παρουσία του Οικουμενικού Πατριαρχείου, μεγάλου αριθμού Αρχιερέων του Οικουμενικού Θρόνου, του Πατριαρχείου Ιεροσολύμων, της Εκκλησίας της Ελλάδος και της Εκκλησίας της Κρήτης, μοναχών από το Άγιο Όρος, κλήρου και λαού της Επαρχίας του.
Εξωτερικοί σύνδεσμοι
Δημητριος Δημητριος
2147 Χαράτζε
Ο Χαράτζε (Kharadze) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,70. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του γεωργιανής καταγωγής Σοβιετικού αστρονόμου Ευγενίου Κιρίλοβιτς Χαράτζε (ევგენი ხარაძე, Евгений Кириллович Харадзе).
Φυσικά χαρακτηριστικά
Η μέση διάμετρος του Χαράτζε εκτιμάται σε 28,99 χιλιόμετρα. Ο φασματικός τύπος του είναι Ch, ενώ το γεωμετρικό άλβεδό του είναι 0,0439 ± 0,0080.
Εξωτερικοί σύνδεσμοι
Χαρατζε
Ελλάς Ι (φρεγάτα)
Η φρεγάτα Ελλάς Ι (το αρχικό όνομα ήταν Ελπίς) ήταν πλοίο που αγοράστηκε το 1824-1826 με εντολή της προσωρινής ελληνικής κυβέρνησης (Εκτελεστικό 1824) και χρηματοδότηση από το δεύτερο αγγλικό δάνειο, με συμφωνία που συνήφθη με διαμεσολάβηση των μελών της φιλελληνικής επιτροπής του Λονδίνου. Η παραγγελία αφορούσε δυο φρεγάτες, που θα έπαιρναν τα ονόματα Ελπίς και Σωτήρ. Μετά από το σκάνδαλο ναυπήγησης ελληνικών φρεγατών (1824), ναυπηγήθηκε στη Νέα Υόρκη των Η.Π.Α. αντί του ποσού των 750.000 δολαρίων και παραλήφθηκε μόνο ένα πλοίο, το οποίο ονομάστηκε Ελπίς. Κατέπλευσε στο Ναύπλιο με ξένο πλήρωμα τον Νοέμβριο του 1826. Είχε εκτόπισμα 1660 τόνων, οπλισμό 48 πυροβόλων των 16 λιβρών και 16 ολμοπυροβόλων (καρρανάδων) των 42 λιβρών. Χρησιμοποιήθηκε στις εκκαθαριστικές επιχειρήσεις εναντίον των Τούρκων, τα τελευταία χρόνια του αγώνα. Στις 30-31 του Μάη 1828 βύθισε 2 τουρκικά πολεμικά πλοία στη Ναυμαχία του κάβο Μπαμπά. Είχε άδοξο τέλος, γιατί πυρπολήθηκε την 1 Αυγούστου 1831 από τον Ναύαρχο Μιαούλη κατά τη στάση των Υδραίων εναντίον του Κυβερνήτη Καποδίστρια σε όρμο του Πόρου.
Πυρπόληση
Κατά τη διάρκεια της εξέγερσης της Ύδρας ο Μιαούλης είχε βρεθεί σε δυσχερή θέση, αντιμέτωπος με τα Ρωσικά πλοία, που είχαν ταχθεί μαζί με τα κυβερνητικά. Αφού κατάφερε να καταλάβει το λιμάνι του Πόρου, οι Ρώσοι τον απέκλεισαν σε αυτό. Πολλά πλοία του είχαν ήδη καταστραφεί από επιθέσεις, και το βράδυ της 30 Ιουλίου με το πρωί της 31 Ιουλίου επειδή ήταν ξεκάθαρο ότι θα διεξαγόταν και νέα επίθεση από την οποία δεν υπήρχε περίπτωση να γλιτώσουν οι άντρες του Μιαούλη τον εγκαταλείπουν. Ο αρχηγός έμεινε τελικά μόνο με 20 περίπου άντρες πάνω στην Ελλάς, και μερικά ακόμα πλοία σε κακή κατάσταση. Παράλληλα ο Καποδίστριας μαζί με τις «μεγάλες δυνάμεις» έκαναν μεγάλες προσπάθειες για να συνθηκολογήσουν μαζί του. Ήταν όμως αμετάπειστος. Τα ξημερώματα της 1ης Αυγούστου όσοι είχαν απομείνει τοποθέτησαν φυτίλια στη φρεγάτα Ελλάς, στις κορβέτες Ὕδρα και Ἐμμανουήλ και στο ατμοκίνητο Καρτερία. Περιμένοντας Άγγλους και Γάλλους αντιπροσώπους με προτάσεις συνθηκολόγησης ο Μιαούλης θεώρησε λανθασμένα τελικά, επιθετικές κινήσεις των Ρωσικών πλοίων. Υπό τέτοια απειλή θεώρησε προτιμότερο να καταστρέψει τα πλοία, παρά να πέσουν στα χέρια των Ρώσων. Έτσι την 1η Αυγούστου κατά τις 9:30 το πρωί, χωρίς δισταγμό, πυροδότησαν τα φυτίλια, και σχεδόν αμέσως, ακολουθώντας την κορβέτα Ὕδρα η φρεγάτα Ελλάς χάθηκε μέσα στο καπνό και στο θόρυβο.
Πηγές
Κατηγορία:Ελληνικές φρεγάτες Κατηγορία:Ελληνικά πολεμικά πλοία της επανάστασης του 1821
Σανβενσά
Το Σανβενσά (γαλλικά: Sanvensa, οξιτανικά: Sant Vensa και Sant Vensan) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Σανβενσακουά (γαλλικά: Sanvensacois).
Εξωτερικοί σύνδεσμοι
Κατηγορία:Κοινότητες του Αβερόν
Κοινό των Θεσσαλών
250px|χωρίς-πλαίσιο|δεξιά To Κοινό των Θεσσαλών (Αιολική διάλεκτος: Κοινὸν τοῦν Πετθαλοῦν, Αττική: Κοινὸν τῶν Θετταλῶν, Κοινή: Κοινὸν τῶν Θεσσαλῶν) ήταν αρχαία συμπολιτεία, χαλαρού τύπου συνομοσπονδία με σημερινούς όρους, πόλεων και φυλών της αρχαίας Θεσσαλίας, κυρίως του θεσσαλικού κάμπου. Πρωτεύουσα ήταν η Λάρισα.
Η ιστορία ανάγεται στην έναρξη της κυριαρχία του βασιλιά Αλευά του Πυρρού, μέλος της φυλής των Αλευαδών. Αρχαίες πηγές αναφέρουν ότι η Θεσσαλία χωρίστηκε υπό τον Αλευά σε τέσσερις περιοχές. Λίγο καιρό μετά το θάνατό του πιστεύεται ότι οι Αλευάδες χωρίστηκαν σε δύο οικογένειες, τους Αλευάδες και τους Σκοπάδες, ήδη πριν από την περίοδο του Πεισιστράτου. Οι πρώτοι είχαν έδρα την πόλη της Λάρισας, η οποία αργότερα έγινε η πρωτεύουσα του Κοινού. Οι δύο οικογένειες άσκησαν σημαντική επιρροή στη Θεσσαλία υπό τον τίτλο του Ταγού.
Παραπομπές
Κατηγορία:Στρατιωτική ιστορία της Αρχαίας Ελλάδας
Αμφλορά
Η Αμφλορά (εμπορική ονομασία Amflora) είναι μια γενετικά τροποποιημένη πατάτα τα δικαιώματα της οποίας κατέχει η εταιρία BASF Plant Science. Η Αμφλορά εγκρίθηκε για βιομηχανικές εφαρμογές στην αγορά της Ευρωπαϊκής Ένωσης στις 2 Μαρτίου 2010 από την Ευρωπαϊκή Επιτροπή.
Βιομηχανικές εφαρμογές
Η Αμφλορά προορίζεται για βιομηχανικές εφαρμογές ως άμυλο πατάτας το οποίο είναι βελτιστοποιημένο ως προς το φυσικό άμυλο.
Το φυσικό άμυλο πατάτας βρίσκει εφαρμογή στη παρασκευή χαρτιού και άλλες χρήσεις και αποτελείται από δυο συστατικά: την αμυλοπηκτίνη (80%), η οποία είναι χρήσιμη για τη βιομηχανία, και την αμυλόζη (20%), η οποία πολλές φορές δημιουργεί προβλήματα στις βιομηχανικές χρήσεις του αμύλου πατάτας και ως εκ τούτου πρέπει να αφαιρεθεί με χημικές διαδικασίες, που έχουν ως συνέπεια την αύξηση του κόστους παραγωγής.
Άλλες πιθανές χρήσεις
Σύμφωνα με τους Τάιμς της Νέας Υόρκης, η κατασκευάστρια εταιρία ζητά και δεύτερη άδεια έτσι ώστε να μπορεί να χρησιμοποιηθεί ως ζωωτροφή ο πολτός πατάτας που παραμένει μετά την εξαγωγή του αμύλου από την Αμφλορά.
Πολιτικές διαφωνίες
Διάφορες περιβαλλοντολογικές οργανώσεις, όπως η Γκρίνπις (Greenpeace), αντιτέθηκαν στην εισαγωγή της γενετικά τροποποιημένης πατάτας Αμφλορά και η όλη διαδικασία αδειοδότησης από την Ευρωπαϊκή Επιτροπή καθυστερούσε πολύ λόγω των διαφωνιών, κάτι που προκάλεσε έναν επιστήμονα της ΜΠΑΣΦ (BASF) να σχολιάσει στους Τάιμς της Νέας Υόρκης πως "είναι κρίμα να βλέπεις ένα τόσο καινοτόμο προϊόν να παραμένει στο συρτάρι, τέτοιες αποφάσεις δεν έχουν να κάνουν με την επιστήμη μα μόνο με τη πολιτική". Αφότου τελικά η κυκλοφορία της πατάτας εγκρίθηκε, στην Ευρώπη το κόμμα των Ευρωπαίων Πράσινων δήλωσε σοκαρισμένο από την έγκριση της πατάτας ενώ ο Ιταλός υπουργός γεωργίας επέκρινε κι αυτός την απόφαση. Στις 8 Μαρτίου 2010 το Διεθνές Κίνημα Αγροτών Λα Βία Καμπεσίνα εξέδωσε κατηγορηματική ανακοίνωση για την απόφαση της Ευρωπαϊκής Επιτροπής.
Αντιδράσεις Ελλήνων πολιτικών
Μετά την αδειοδότηση από την Ευρωπαϊκή Επιτροπή στις 2 Μαρτίου 2010, ο βουλευτής Ά Θεσσαλονίκης του ΣΥΡΙΖΑ Τάσος Κουράκης ζήτησε από την υπουργό αγροτικής ανάπτυξης στις 3 Μαρτίου 2010 την απαγόρευση της πατάτας στην Ελλάδα, ενώ στις 4 Μαρτίου 2010 ο ευρωβουλευτής του ΠΑΣΟΚ Κρίτων Αρσένης κατέθεσε ερώτηση στην ευρωβουλή σχετικά με τις επιπτώσεις της πατάτας Αμφλορά.
Η Ελληνίδα ευρωβουλευτής του ΠΑΣΟΚ Μαρία Δαμανάκη δέχτηκε την απόφαση της Ευρωπαϊκής Επιτροπής, ενώ η υπουργός αργοτικής ανάπτυξης της Ελλάδος Κατερίνα Μπατζελή είπε πως η Ελλάδα δεν πρόκειται να επιτρέψει την καλλιέργεια της Αμφλοράς.
Αγροτική παραγωγή της πατάτας
Μετά την άδεια της Ευρωπαϊκής Επιτροπής, η BASF ανακοίνωσε πως η πατάτα Αμφλορά θα καλλιεργηθεί από τον Απρίλιο του 2010 σε χωράφια της Δυτικής Πομερανίας στη Γερμανία (20 εκτάρια), της Σουηδίας (80 εκτάρια), και της Τσεχίας (150 εκτάρια). Στο τέλος του Αυγούστου 2010 η παραγωγή από τη Δυτική Πομερανία ήταν 14 εκτάρια.
Πιθανές οικονομικές επιπτώσεις από την εισαγωγή της πατάτας
Σύμφωνα με ανακοίνωση της Ευρωπαϊκής Ένωσης Βιολογικών Βιομηχανιών (EuropaBio, Γιουροπαμπάιο), της οποίας μέλος είναι και η Μπασφ (Basf), η Αμφλορά ως Ευρωπαϊκό προϊόν θα μπορούσε να κάνει πιό ανταγωνιστική την αγορά πατατοάμυλου που κυρίως βασίζεται στην Ευρώπη και να προστατέψει τις Ευρωπαϊκές βιομηχανίες πατατοάμυλου από ξένες επιχειρήσεις. Η Ευρώπη έχει μεγάλη παραγωγή πατατοάμυλου το οποίο καταλήγει σε προϊόντα χαρτιού, κουτιά, και αυτοκόλλητα.
Εξωτερικοί σύνδεσμοι
Κατηγορία:Αμυλούχα λαχανικά Κατηγορία:Γενετικά τροποποιημένα προϊόντα
Βαλδουίνος Δ΄ του Αινώ
Ο Βαλδουίνος Δ΄, κόμης του Αινώ ή Βαλδουίνος ο Κτίστης (Boudewijn IV van Henegouwen, 1108 – 2 Νοεμβρίου 1171) από τον Οίκο της Φλάνδρας, ήταν κόμης του Αινώ (1120 – 1171) ήταν γιος και διάδοχος του Βαλδουίνου Γ΄ κόμη του Αινώ και της Γιολάνδης του Βάσενμπεργκ. Αγόρασε την Βελγική πόλη Ατ (1158) και έκτισε τον πύργο της Βαρβάντης, στην συνέχεια παραχώρησε την κυριότητα του Μπραίν–λε–Κόμτ στο τάγμα Σάιντ Βοντρύ (1158) και ενσωμάτωσε το Τσιμώ (1160), την Βαλενσιάν και το Οστρεβέντ.
Οικογένεια
Με την σύζυγο του Αλίκη του Ναμύρ, κόρη τού Γοδεφρείδου Α΄ κόμη τού Ναμύρ, απέκτησε:
Εξωτερικοί σύνδεσμοι
Κατηγορία:Οίκος της Φλάνδρας Κατηγορία:Κόμητες του Αινώ
Μάικ Πορτνόι
Ο Μάικ Πορτνόι (Michael Stephen "Mike" Portnoy, 20 Απριλίου 1967) είναι Αμερικανός ντράμερ της hard rock και heavy metal μουσικής σκηνής, γνωστός ως ιδρυτικό μέλος των Dream Theater, των οποίων υπήρξε βασικός στιχουργός για 15 χρόνια. Έχει εισαχθεί στο Hall of Fame του περιοδικού "Modern Drummer" από το 2004.
Το 2010, ανακοίνωσε την αποχώρηση του από τους Dream Theater, μετά από 25 χρόνια συνεχούς παρουσίας στο συγκρότημα. Από εκεί και έπειτα, συνέχισε με τους Adrenaline Mob, τους Flying Colors και τους The Winery Dogs, ενώ υπήρξε μέλος των Avenged Sevenfold για μικρό χρονικό διάστημα.
Βιογραφία
Ο Πορτνόι γεννήθηκε τον Απρίλιο του 1967 στο Λονγκ Άιλαντ της Νέας Υόρκης. Ξεκίνησε να παίζει τύμπανα κατά την παιδική του ηλικία, όντας αυτοδίδακτος με κύριες επιρροές τον Ρίνγκο Σταρ, τον Κιθ Μουν και τον Τζον Μπόναμ, ενώ από την progressive rock μουσική επηρεάστηκε από τον Νιλ Πιρτ και το προσωπικό σχήμα του Φρανκ Ζάπα.
Το 1985, μπήκε με υποτροφία στο μουσικό κολέγιο του Μπέρκλι, όπου μαζί με τον κιθαρίστα Τζον Πετρούτσι και τον μπασίστα Τζον Μιανγκ σχημάτισαν τους Dream Theater. Μαζί τους, κυκλοφόρησε το άλμπουμ "When Dream And Day Unite" το 1989, πριν γίνει μέλος του σχήματος ο τραγουδιστής Τζέιμς ΛαΜπρι, για να ηχογραφήσουν τον πιο επιτυχημένο δίσκο τους με τίτλο "Images And Words". Έκτοτε, ο Πορτνόι ηχογράφησε οκτώ ακόμη στούντιο άλμπουμ με τους Dream Theater, με τελευταίο το "Black Clouds And Silver Linings", το οποίο σκαρφάλωσε στο αμερικάνικο Top-10. Αποχώρησε από το συγκρότημα τον Σεπτέμβριο του 2010, λόγω της επιθυμίας του να κάνει ένα διάλειμμα από τους Dream Theater.
left|thumb|240px|Ο Πορτνόι με τους Dream Theater το 2008 Παράλληλα με τους Dream Theater, είχε σχηματίσει το ορχηστρικό progressive metal συγκρότημα των Liquid Tension Experiment, το 1997 μαζί με τον Τζον Πετρούτσι, τον κιμπορντίστα Τζόρνταν Ρούντες και τον μπασίστα Τόνι Λεβίν. Το σχήμα κυκλοφόρησε δύο στούντιο άλμπουμ μέσω της "Magna Carta Records'", ενώ το 2007 συνέχισαν ως Liquid Trio Experiment, ηχογραφώντας τα "Spontaneous Combustion" και "When the Keyboard Breaks: Live in Chicago".
Την άνοιξη του 2010, ο Πορτνόι ανέλαβε τα τύμπανα των Avenged Sevenfold, μετά τον θάνατο του ντράμερ τους, Τζίμι Σάλιβαν. Δύο μήνες αργότερα, δήλωσε ότι η συμμετοχή του στο συγκρότημα είναι προσωρινή με σκοπό να βοηθήσει τα υπόλοιπα μέλη του σχήματος μέχρι να βρουν έναν μόνιμο αντικαταστάτη.
Στις αρχές του 2011, σχημάτισε τους Adrenaline Mob μαζί με τον τραγουδιστή των Symphony X, Ράσελ Άλεν, τους κιθαρίστες Μάικ Ορλάντο και Ριτς Γουόρντ και τον μπασίστα Πολ ντι Λέο. Ταυτόχρονα, ξεκίνησε το πρότζεκτ Flying Colors μαζί με τον κιθαρίστα των Deep Purple, Στηβ Μορς, τον κιμπορντίστα Νιλ Μορς, τον μπασίστα Ντέιβ ΛαΡου και τον τραγουδιστή Κάσεϊ ΜακΦίρσον. Οι Adrenaline Mob έχουν κυκλοφορήσει τα "Omertá" και "Men of Honor", ενώ οι Flying Colors το ομώνυμο τους άλμπουμ και το "Second Nature". Όλοι οι δίσκοι κατάφεραν να μπουν στο Top-100 του Billboard.
Τον Ιανουάριο του 2012, ο Πορτνόι, ο μπασίστας Μπίλι Σίχαν και ο κιθαρίστας Ρίτσι Κότζεν σχημάτισαν τους The Winery Dogs, οι οποίοι κυκλοφόρησαν το ομώνυμο άλμπουμ τους τον Ιούλιο του 2013, ανεβαίνοντας στο # 27 του Billboard. Την ίδια περίοδο, ανακοίνωσε την αποχώρηση του από τους Adrenaline Mob, δίνοντας την θέση του στον Α. Τζ. Πέρο των Twisted Sister.
Σε δηλώσεις του τον Φεβρουάριο του 2016, ο Πορτνόι γνωστοποίησε ότι δεν αποκλείεται να επιστρέψει στους Dream Theater.
Ο Πορτνόι έχει λάβει δεκάδες βραβεία κατά την διάρκεια της καριέρας του, με τους αναγνώστες του περιοδικού "Modern Drummer" να τον ψηφίζουν καλύτερο progressive ντράμερ για δώδεκα συνεχόμενες χρονιές, από το 1995 μέχρι το 2006. Το 2009, το "Rhythm Magazine" τον κατέταξε πέμπτο στην λίστα με τους καλύτερους ντράμερ όλων των εποχών.
Εξωτερικοί σύνδεσμοι
Κατηγορία:Ντράμερς Κατηγορία:Ροκ μουσικοί Κατηγορία:Αμερικανοί μουσικοί Κατηγορία:Μέλη των Avenged Sevenfold
In the Aeroplane over the Sea
Το "In the Aeroplane Over the Sea" είναι το δεύτερο στούντιο άλμπουμ των Neutral Milk Hotel. Κυκλοφόρησε στις 10 Φεβρουαρίου του 1998 από την Merge Records. Ο Jeff Mangum μετακόμισε από την Αθήνα της Τζόρτζια στο Ντένβερ του Κολοράντο για να προετοιμάσει το υλικό του άλμπουμ με τον Robert Schneider στο νέο στούντιο του Schneider, Pet Sounds Studio στο σπίτι του Jim McIntyre. Το άλμπουμ φαίνεται να είναι ένα θεματικό άλμπουμ για την Άννα Φρανκ, με το τραγούδι "Holland, 1945" να μιλάει συγκεκριμένα για αυτήν.
Κομμάτια
Όλα τα κομμάτια γράφτηκαν από τον Jeff Mangum εκτός από τα σημειωμένα. Οι ενορχηστρώσεις των κόρνων έγιναν από τον Robert Schneider και τον Scott Spillane
Παραπομπές
Κατηγορία:Άλμπουμ του 1998
Νικόλαος Ζορμπάς
Ο Νικόλαος Ζορμπάς (Αθήνα, 27 Σεπτεμβρίου 1844 - 11 Ιουνίου 1920, παλαιό ημερολόγιο, Αθήνα), ήταν Έλληνας στρατιωτικός, ο αρχηγός του Στρατιωτικού συνδέσμου και του Κινήματος στο Γουδί (1909).
Βιογραφία
Γεννήθηκε στην Αθήνα το 1844, από πατέρα στρατιωτικό με καταγωγή από τη Μαγνησία της Μικράς Ασίας. Σπούδασε στη Σχολή Ευελπίδων και στη συνέχεια στη Γαλλία και στο Βέλγιο. Μετείχε στις συμπλοκές του 1886 ως διοικητής μοίρας πυροβολικού. Επί πρωθυπουργίας του Χαρίλαου Τρικούπη (1886-1889) υπηρέτησε στο υπουργείο Στρατιωτικών στη διοίκηση προσωπικού. Διετέλεσε επίσης υπάλληλος του υπουργείου Εσωτερικών και καθηγητής πυροβολικού στη σχολή Ευελπίδων. Στον πόλεμο του 1897 έφερε τον βαθμό του αντισυνταγματάρχη όπου και διετέλεσε αρχηγός πυροβολικού της 1ης Μεραρχίας. Μετά την ατυχή λήξη του πολέμου του 1897 ήρθε σε σύγκρουση με τον διάδοχο Κωνσταντίνο και τους επιτελείς του, σχετικά με την κριτική που ασκούσε η επίσημη πολεμική έκθεση για τη δράση του στο μέτωπο της Θεσσαλίας. Έτσι τέθηκε σε διαθεσιμότητα.
Από τις 17 Ιουλίου 1905 μέχρι τις 26 Αυγούστου 1906 διετέλεσε διοικητής της σχολής Ευελπίδων και το 1907 διευθυντής πολεμικού υλικού. Το 1909 όταν οργανώθηκε ο Στρατιωτικός Σύνδεσμος του εζητήθη ν΄ αναλάβει την αρχηγία του κινήματος του 1909. "«Ο Ζορμπάς πρωτοστάτησε στη ίδρυση του Στρατιωτικού Συνδέσμου, μια κίνησης με στρατιωτική και πολιτικά αιτήματα, όπως αναδιοργάνωση του στρατού, απομάκρυνση μελών της βασιλικής οικογένειας από τη διοίκηση του στρατεύματος και εξυγίανση της πολιτικής ζωής του τόπου (Mάιος 1909)»."
Στην κυβέρνηση Δραγούμη στις 18 Ιανουαρίου του 1910 ορκίστηκε υπουργός στρατιωτικών, από τη θέση την οποία και διέταξε τη διάλυση του Στρατιωτικού Συνδέσμου. Στις 6 Οκτωβρίου του ίδιου έτους αντικαταστάθηκε από τον Ελευθέριο Βενιζέλο. Αποστρατεύτηκε το 1911 κατόπιν παραιτήσεώς του.
Ο Ζορμπάς δεν υπήρξε κινηματίας, επιλέχθηκε για την ανάληψη της αρχηγίας του κινήματος λόγω της ιδιαίτερης διπλωματίας που τον διέκρινε και της ψυχραιμίας του, αλλά και των γνώσεων που είχε αποκομίσει όταν υπηρετούσε στο υπουργείο στρατιωτικών. Ανέλαβε την αρχηγία όταν το κίνημα σχεδόν παρέλυε κάτω από την πείσμωνα αδιαφορία των πολιτικών και κατάφερε να χαλιναγωγήσει τις ορμές των πιο έξαλλων κυρίως νεαρών αξιωματικών. Προσεταιριζόμενος τα πλέον ψύχραιμα στοιχεία συνεργάσθηκε τελικά με τον πολιτικό χώρο όπου και στη συνέχεια ο ίδιος διέλυσε και τον Σύνδεσμο.
Πέθανε στην Αθήνα, νοσηλευόμενος στο Β΄ Στρατιωτικό Νοσοκομείο στις 11 Ιουνίου του 1920, χωρίς να γίνει ο παραμικρός λόγος για τον θάνατό του.
Συγγράμματα
Έγραψε τα έργα «Μαθήματα Πυροβολικού» που διδάσκονταν στη Σχολή Ευελπίδων, καθώς και «Απομνημονεύματα» (περί του κινήματος 1909) που δημοσιεύτηκαν λίγα χρόνια μετά το θάνατό του, το 1925.
Εξωτερικοί σύνδεσμοι
Ζορμπάς Νικόλαος Ζορμπάς Νικόλαος Ζορμπάς Νικόλαος
Διοργανώσεις Ε.Π.Σ. Ζακύνθου 2009–10
Το πρωτάθλημα της Ε.Π.Σ. Ζακύνθου για την περίοδο 2009-10 διεξήχθη με τη συμμετοχή 24 ομάδων σε 2 κατηγορίες Α' και Β'. Πρωταθλητής της Α' κατηγορίας ανακηρύχθηκε ο Α.Σ. Αστέρας Μαχαιράδου Ζακύνθου, ο οποίος κι αγωνίστηκε στη Δ' Εθνική της επόμενης περιόδου.
Α' κατηγορία
Η '''Α' Κατηγορία Ε.Π.Σ. Ζακύνθου''' είναι η 1η από τις 2 ποδοσφαιρικές κατηγορίες στις οποίες χωρίζεται η Ε.Π.Σ. Ζακύνθου. Αποτελείται από 12 ομάδες από τις οποίες η πρωταθλήτρια παίρνει την άνοδο στη Δ' Εθνική ενώ 3 ομάδες υποβιβάζονται στη Β' Κατηγορία Ε.Π.Σ. Ζακύνθου.
Άνοδος
Όσον αφορά την άνοδο οι 2 πρώτες ομάδες δίνουν μπαράζ για το πρωτάθλημα με το νικητή να στέφεται στις 2 νίκες. Ο νικητής της σειράς θα στεφθεί πρωταθλητής και θα πάρει την άνοδο στη Δ' Εθνική.
Υποβιβασμός
Το σύστημα της παραμονής είναι πιο περίπλοκο.Οι 2 τελευταίοι (11ος-12ος) υποβιβάζονται στη Β' Κατηγορία και ο 10ος με τον 9ο δίνουν μπαράζ για την 3η θέση σε ένα ζευγάρι παιχνιδιών.Σε περίπτωση ισοβαθμίας 11ου-10ου δίνονται μπαράζ με τον νικητή να δίνει νέα μπαράζ με τον 9ο της βαθμολογίας.
Βαθμολογία
Η τελική βαθμολογία της περιόδου 2009-2010.
Μπαράζ
Στα μπαράζ ανόδου ο Αστέρας Μαχαιράδου επικράτησε του Κατασταρίου με 3-1 (εντός) και 2-1 (εκτός) και πήρε την άνοδο στη Δ' Εθνική. Στα μπαράζ παραμονής ο Άρης Αγίου Δημητρίου παρέμεινε σε βάρος του Εθνικού Σκουλικάδου που υποβιβάστηκε στη Β' Κατηγορία.
Β' Κατηγορία
Η '''Β' Κατηγορία Ε.Π.Σ. Ζακύνθου''' είναι η 2η τη τάξει κατηγορία των τοπικών ποδοσφαιρικών πρωταθλημάτων Ζακύνθου. Αποτελείται από 12 ομάδες εκ των οποίων 3 παίρνουν την άνοδο στην Α' Κατηγορία Ε.Π.Σ. Ζακύνθου.
Σύστημα ανόδου
Στη Β' Κατηγορία ο πρωταθλητής παίρνει απευθείας την άνοδο ενώ από το 2ο ως τον 5ο οι ομάδες δίνουν μπαράζ.Στα μπαράζ ο 2ος αναμετράται με τον 5ο και ο 3ος με τον 4ο.Ο νικητής του κάθε ζευγαριού είναι αυτός που φτάνει τις 2 νίκες (ή αυτός που έχει τις περισσότερες νίκες μετά από 3 παιχνίδια).
Βαθμολογία
Η τελική βαθμολογία της περιόδου 2009-2010